AlexejDobrolubov/national_council_slovak_2010 huggingface dataset:
90. schôdza NR SR - 13.deň - B. popoludní
Dátum: 2023-05-23
Poslanec: Dostál, Ondrej (SaS)
Druh vystúpenia: Vystúpenie s faktickou poznámkou

160. Ďakujem. Pán poslanec Lehotský, ty si vlastne v tej kritickej časti svojho vystúpenia upozornil na to, na čo upozorňuje aj ministerstvo financií, kde konštatuje, že, upozorňuje, že v zmysle čl. 6 ústavného zákona o rozpočtovej zodpovednosti, ak zákon pri úprave pôsobnosti ukladá nové úlohy obciam vo vyššom územnom celku, štát na ich plnenie súčasne zabezpečí obci alebo vyššiemu územnému celku zodpovedajúce finančné prostriedky, tak nie je to len tak, že nejaký princíp, ktorý by sa mal dodržiavať z hľadiska nejakej slušnosti alebo zdravého rozumu, ale je to zakotvené priamo v ústavnom zákone, čiže túto otázku by bolo v druhom čítaní, ak bude, predpokladám, že na tomto sa nájde zhoda, aby postúpil zákon do druhého čítania, riešiť, aby nebola prenesená ďalšia povinnosť na obce bez toho, aby to bolo finančne kryté, lebo áno, tak bude sa riešiť 1 500 alebo 2 000 eur stojí jeden, ale tak tie väčšie obce alebo teda mestá, miest sa to bude týkať, tie majú povinnosť viacej tých defibrilátorov aj teda na každých 5-tisíc obyvateľov a, samozrejme, že aj inštalovanie a možno aj nejaká údržba je spojená s nejakými nákladmi, samozrejme, že nie sú to obrovské náklady, ale, ale to, čo sa deje a deje sa to dlhodobo a nielen v tomto volebnom období, že sa na obce prenášajú nové a nové úlohy bez toho, aby to bolo finančne kryté, tak myslím, že keď teraz si to uvedomujeme, upozornilo nás na to ministerstvo financií, tak bude dobré, keď, povedzme, pri tomto zákone, to začneme brať vážne, čo nám predpisuje aj ústavný zákon o rozpočtovej zodpovednosti. Ďakujem.
90. schôdza NR SR - 13.deň - B. popoludní
Dátum: 2023-05-23
Poslanec: Dostál, Ondrej (SaS)
Druh vystúpenia: Vystúpenie s faktickou poznámkou

90. Pán poslanec Ďurica, ja teda netuším, koľkých ľudí na Slovensku trápi téma rodovej rovnosti, ja registrujem, že nejako trápi, vzrušuje a zaoberajú sa ňou tí, ktorí majú s rodovou rovnosťou problém a používajú ju ako strašiaka a ďalšieho nepriateľa a vo svojom zápase proti LGBTI a transgender, gender a Európskej únii a ľudským právam ako takým. Ale viem, že reálny problém a určite to trápi mnohých ľudí na Slovensku, máme s rodovo podmieneným násilím, lebo to je realitou a či už je to každá piata, každá tretia, to nie je dôležité. Dôležité je, že dochádza naďalej na Slovensku k násiliu, ktoré je páchané na ženách, ktoré nemá len taký charakter, že muž sa ožerie a príde ožratý z krčmy domov a zmláti manželku, ale deje sa to aj za triezva, deje sa to vo všetkých sociálnych vrstvách, etnických skupinách a nie je pravda, že nemáme v tejto oblasti žiadne problémy, že však je to trestný čin a nič sa nedeje. Aj ten postup polície, keď sa, aj keď sa napríklad zlepšuje, ale je to dlhodobo problém. Niektorí policajti, keď príde žena, na ktorej je páchané násilie, tak majú tendenciu to bagatelizovať, povedať, že nech sa to vyrieši v rámci rodiny alebo to posúdiť ako priestupok. A áno, aj pod vplyvom dokumentov, ako je Istanbulský dohovor, sa tá situácia aj na úrovni zákonov, ale aj na úrovni praxe postupne zlepšuje, lebo Istanbulský dohovor je o rodovo podmienenom násilí, nie o nejakej ideológii.
90. schôdza NR SR - 13.deň - B. popoludní
Dátum: 2023-05-23
Poslanec: Dostál, Ondrej (SaS)
Druh vystúpenia: Vystúpenie s faktickou poznámkou

80. Ďakujem, pán podpredseda. Pán poslanec Mizík, mňa teda zaujalo to centrum pekelníkov a hadie centrum v Bruseli, ktoré vystihuje vaše nastavenie vo vzťahu k Európskej únii, tak ja mám pocit, že máte trošku tak ako zatemnený, zatemnenú myseľ. A keď čokoľvek povie niekto, kto reprezentuje Európsku úniu, no tak keď si to touto optikou pozriete, tak jasne že obrazné a opakujem a nie šťastné vyjadrenie, ale obrazné vnímate ako urážku celého národa. Zaujalo ma aj to, čo ste povedali na adresu pána Šoltésa, tak sa len spýtam, že či nechcete navrhnúť doplnenie toho uznesenia, možno že nejakí vaši kolegovia by radi vyjadrili rozhorčenie aj nad výrokmi a slovami novinára, že čo si to, čo si to dovolil. To by som tak očakával od vás. No a pokiaľ ide o to, že vás by niekto hnal na zodpovednosť za to, čo by ste povedali alebo napísali, tak však máme tu skúsenosť s tým, ako sa vy dokážete obhájiť, keď, keď niečo napíšete a potom niekto vás ženie na zodpovednosť, tak máte tzv. mizíkovú fintu, že poviete, že neviete robiť ani s počítačom, že vy ste to tam nemohli, nemohli napísať. Takže ja nepochybujem, že vy by ste sa dokázali obhájiť z akéhokoľvek vyjadrenia.
90. schôdza NR SR - 13.deň - B. popoludní
Dátum: 2023-05-23
Poslanec: Dostál, Ondrej (SaS)
Druh vystúpenia: Vystúpenie s faktickou poznámkou

56. Pán poslanec Taraba, to je teda veľmi zvláštne, že človek, ktorý dokáže obviniť pána poslanca Benčíka z toho, že je eštebák, čo je očividný nezmysel, sa tu pohoršuje nad nejakým obrazným vyjadrením pána Šuchu. Ale myslím, že pán poslanec Benčík vo svojej faktickej poznámke, na ktorú ste reagovali svojím vystúpením, veľmi dobre trafil klinček po hlavičke. O to, aby komunistická strana bola na kandidátke Slovenskej národnej strany, na ktorej budete zrejme aj vy, sa usiluje predseda Slovenskej národnej strany Andrej Danko. Hovorí to opakovane, hovorí to verejne a vystúpil, ako pán poslanec Benčík povedal, pán predseda SNS Danko na zjazde Komunistickej strany Slovenska a za jeho chrbtom boli okrem Marxa a Engelsa aj portréty zločincov Lenina a Stalina. A bez ohľadu na to, či tí komunisti nakoniec sa dohodnú s SNS, s ktorou ste sa vy dohodli alebo sa nedohodnú o tom máte asi vy lepšie informácie ako my. Je neodškriepiteľným faktom, že predseda strany, na ktorej kandidátke vy budete kandidovať, vystúpil na zjazde komunistickej strany a mal za sebou portréty Lenina a Stalina. To vám nevadí?
90. schôdza NR SR - 13.deň - B. popoludní
Dátum: 2023-05-23
Poslanec: Dostál, Ondrej (SaS)
Druh vystúpenia: Vystúpenie s faktickou poznámkou

18. Pán poslanec Taraba, pán Šucha nepovedal, že Slováci sú geneticky zdegenerovaní. On hovoril o pokazenom, pokazených chromozómoch v súvislosti s témou podujatia, na ktorom vystupoval. Bolo to obrazné vyjadrenie, nebolo šťastné, myslím, že nikto nepovažuje to vyjadrenie za šťastné, ale bolo to obrazné vyjadrenie. Nehovoril tam nič o DNA Slovákov v zmysle, že by naozaj si myslel, že majú Slováci alebo občania Slovenskej republiky pokazené, pokazené, pokazenú DNA. Ale mali sme tu politikov, a tak keď na margo obrazného vyjadrovania, že máme to brať doslovne, tak mali sme tu politika, ktorý povedal, že Slováci sú asi geneticky sprostí. A ten politik sa volal Ján Slota a bol predsedom Slovenskej národnej strany, v tom čase nie, v tom čase bol dočasne mimo Slovenskej národnej strany, ale aj predtým, aj potom bol predsedom Slovenskej národnej strany, na kandidátke ktorej budete vy kandidovať do Národnej rady v najbližších voľbách. A Ján Slota, našťastie nemá na rozdiel od Jozefa Miloslava Hurbana žiadnu bustu a dúfam, že nikdy nebude mať v priestoroch slovenského parlamentu, ale nemyslím si, že by ktokoľvek mal v tom čase tendenciu brať slová predsedu Slovenskej národnej strany doslovne, že by si naozaj myslel, že by, že si, že považuje Slovákov za geneticky sprostých a že by chcel sa nejako pohoršovať, prijímať nejaké uznesenie Národnej rady vtedy. Bol to spôsob, akým Ján Slota vtedy dal najavo svoju nespokojnosť s výsledkami volieb, povedal to takto, tak to bolo blízke jemu, jeho náture, bolo to sprosté vyjadrenie a bolo to obrazné vyjadrenie, nemyslel ho doslovne. To je úplne bežné, keď sa ľudia, ľudia vyjadrujú obrazne.
90. schôdza NR SR - 13.deň - A. dopoludnia
Dátum: 2023-05-23
Poslanec: Dostál, Ondrej (SaS)
Druh vystúpenia: Vystúpenie s faktickou poznámkou

74. Pán poslanec Lehotský, k tej 48-hodinovej čakacej lehote, ktorú si spomínal v rozprave a povedal si, že si vyjadrenie pani predkladateľky pochopil tak, že sa to tam dostalo omylom, že by sa to vzťahovalo aj na interrupcie zo zdravotných dôvodov, tak ja som nejako inak vnímal to vyjadrenie pani poslankyne Záborskej. Mne sa teda skôr zdalo, že naznačila alebo vyjadrila ochotu prípadne v druhom čítaní, ak by sa to dostalo, sa tým ustanovením nejako zaoberať. Ale nemyslím si, že by to bol omyl, lebo ten omyl by potom spočíval v tom, že odkaz, ktorý dnes smeruje na § 4 zákona o umelom prerušení tehotenstva, sa zmení na odkaz na celý zákon, teda nie len na interrupcie vykonávané na žiadosť. Tak ja sa teda nedomnievam, že toto by bol nejaký omyl, že tam omylom niečo, niečo vypadlo.
90. schôdza NR SR - 13.deň - A. dopoludnia
Dátum: 2023-05-23
Poslanec: Dostál, Ondrej (SaS)
Druh vystúpenia: Vystúpenie s faktickou poznámkou

52. Ďakujem všetkým kolegom a kolegyniam za vecné reakcie. Naozaj ja by som pani poslankyňu Záborskú neobviňoval z toho, že to predkladá 23-krát. Ona nemôže za to, že ju pán poslanec Čepček alebo iní poslanci prišli s návrhmi, ktoré sa týkajú tejto témy, kde áno, pravdaže, častokrát to máme na programe, ale každý si zodpovedá sám za seba, za to, čo navrhuje, čo hovorí a ako hlasuje. Nestihnem na všetkých zareagovať, tak možno sa ešte prihlásim do ústnej, aby som to stihol poňať všetko. Ale teda pani poslankyňa Záborská, že už dnes je § 6 ods. 9 písm. a) ustanovenie, ktoré hovorí, že informovaný súhlas sa nevyžaduje v prípade neodkladnej starostlivosti, ak nemožno včas získať informovaný súhlas, ale ho možno predpokladať. Ale toto nepokrýva interrupcie zo zdravotných dôvodov alebo interrupcie z dôvodu ohrozenia života. Toto je situácia, keď dotknutá osoba nemôže ten informovaný súhlas poskytnúť, napríklad je, je v kóme alebo, alebo je v takom zdravotnom stave, ktorý vylučuje, aby, aby dala ten informovaný súhlas. Čiže tým sa, tým sa neošetrí tá skutočnosť, že dnes 48-hodinová lehota sa cez odkaz na § 4 zákona o umelom prerušení tehotenstva vzťahuje iba na interrupcie na požiadanie, teda nie zo zdravotných dôvodov. A ak bude ten odkaz smerovať na celý zákon, tak sa bude vzťahovať 48-hodinová lehota aj na interrupcie zo zdravotných dôvodov. Chcel som k viacerým veciam, ale už asi nie. Pán poslanec Kuriak, britskí konzervatívci, ani nemeckí konzervatívci nie sú konzervatívci, iba vy ste konzervatívec. Dobre som rozumel?
94. schôdza NR SR - 3.deň - A. dopoludnia
Dátum: 2023-06-15
Poslanec: Ferenčák, Ján (SMER - SD)
Druh vystúpenia: Vystúpenie s faktickou poznámkou

42. Problém je, netreba si zakrývať pred tým oči a netreba sa tváriť, že nás sa to netýka. Je to čistý alibizmus, veď sú to len tí, ktorí prechádzajú cez Slovensko a idú ďalej. Tak keď sa všetci budeme tváriť v rámci Európskej únie, tak potom si povedzme, že o čo nám vôbec ide. Je tu základ Frontex, ktorý je deravý ako ementál. Sú tu skupiny prevádzačov, ktorí jednoducho na tom profitujú, a je to medzinárodný, nelegálny obchod prevádzačstva a zarábajú na tom miliardy. To, že sme bezzubí v rámci Európskej únie, neznamená, že aj na Slovensku sa musíme tváriť bezzubo a tváriť sa, že tento problém sa nás netýka, veď oni prídu, prejdú a idú ďalej. Tak ako aj v iných štátoch, veď každý si chráni svoj dom, každý chce, aby doma mal poriadok, aby vedel, kto mu príde domov, tak tak by sme sa mali správať aj my. Jednoducho z pohľadu samospráv a z pohľadu občanov, ktorých sa to najviac týka, pretože tie skupiny sa tam pohybujú, pohybujú a jednoducho nie sú to ani Rumuni, ani Srbi, sú to jednoducho migranti, ktorí sem prišli z Afriky a vieme, že čo je ich zámer. Sú to ekonomickí migranti jednoducho, my mali by sme k tomu pristúpiť tak, že v prvom rade máme chrániť našich občanov a občanov, ktorí žijú na južnom Slovensku, pretože jednoducho sa boja. Ja z tej samosprávy, ja sa pýtam kolegov, primátorov, oni nevedia, čo majú robiť. Hádam nechcete, aby mestské polície suplovali štát v tom, že majú kontrolovať týchto migrantov a majú strážiť občanov, aby nedošlo k nejakej trestnej činnosti alebo ohrozeniu ich života a majetku? To je prvoradá úloha štátnej polície. Ak to nestíha alebo ak to nevie zvládať, na to má iné zložky, ktoré vie do toho zapojiť a v prvom rade si poďme kontrolovať a chrániť naše územie a chrániť našich občanov, ako bolo povedané ixkrát. Robia to v iných krajinách, je to úspešné. Tí, ktorí prídu, no tak ich vracajme jednoducho, ale netvárme sa, zakryjeme oči, hlavu do piesku ako pštrosy, veď oni cez nás prejdú a nech utekajú a tvárme sa, že tu nie sú. Poďme s tým niečo robiť, pán minister, máte to v rukách, spravte, čo sa dá!
94. schôdza NR SR - 2.deň - B. popoludní
Dátum: 2023-06-14
Poslanec: Ferenčák, Ján (SMER - SD)
Druh vystúpenia: Vystúpenie s faktickou poznámkou

156. Ďakujem, pán predsedajúci. Pán Kuriak, ja neviem, či žijeme paralelným vesmírom alebo vy v inom svete aj s tou skupinou svojou a my v inom, ale teraz kladiete, alebo dva dni počúvame, čo všetko tá vláda nedala do programového vyhlásenia, čo všetko ešte spraviť a čo všetko jednoducho majú za celé tri mesiace leta vykonať. Veď ja žasnem absolútne, že kde vy na to beriete, vy tri a pol roka ste vládli a ste to nespravili. Tak ako vy očakávate, že títo ľudia, čo sú tam postavení na ministerské posty, vy im tu kážete dva dni, čo všetko tam mali doplniť, veď to je absolútny nonsens a dúfam, že čím skôr takéto fantazmagórie skončia aj tuná v parlamente. Ďakujem pekne.
94. schôdza NR SR - 2.deň - B. popoludní
Dátum: 2023-06-14
Poslanec: Ferenčák, Ján (SMER - SD)
Druh vystúpenia: Vystúpenie s faktickou poznámkou

146. Ďakujem pekne aj kolegom. Pán poslanec Šefčík, ono čítanie s porozumením niekedy trvá. Treba počkať, možno k tomu raz príde. Vaše jednoducho bolo znenie, že táto vláda, ktorú ste zostavovali, sa zapíše do histórie Slovenska. Máte pravdu, budete v dejinách, budete v učebniciach, ale ako najhoršia vláda vôbec celej histórie Slovenska, pretože to, čo ste povyvádzali, to asi neviem či niekto v najbližších päťdesiat, sto rokov dokáže. Som tretie volebné obdobie ako primátor, čiže deväť rokov, viem, o čom hovorím z praxe, a nie ako vy z teórie, z knižky a z tých rozprávaní na tých svojich seansách. Pán Kuriak, ja som nekritizoval vládu pána Ódora, hej, to ste zle povedal. Ja som opačne vyzval vládu pána premiéra Ódora, že má... (Prerušenie vystúpenia predsedajúcim.) Pčolinský, Peter, podpredseda NR SR Pán poslanec, už dosť. Ferenčák, Ján, poslanec NR SR ... má partnerov v samospráve, pretože my túto, túto republiku držíme nad vodou celé obdobie a sme pripravení jednoducho pomôcť potiahnuť do momentu, kedy jednoducho sa naštartuje opäť celý proces možno prípravy alebo plánovania v tomto štáte a možno taká normálnosť, ktorá by mala prísť. A to bola výzva a som mu poprial, že, poviem jednoducho, aby spravili konkrétne veci, nie teóriu, na tomto my skončíme, v teóriách a v takýchto rečiach a diskusie, to je o ničom. Jednoducho treba niečo spraviť, aj málo, aj málo je veľký krok. Niekedy malý krok je veľký krok. A možno taká výzva, čo som aj zabudol, chcem možno požiadať, lebo sme v problémoch, hovoríme o odpustení covidových pôžičiek, hovoríme o zdrojoch, ktoré mali ísť na energetické rozdelenie ešte pre samosprávy. Sú to dobré veci, ktoré nám pomôžu prežiť a my toto potrebujeme. A my vieme v tomto pomôcť a to je... (Prerušenie vystúpenia časomerom.)
90. schôdza NR SR - 5.deň - B. popoludní
Dátum: 2023-05-09
Poslanec: Ferenčák, Ján (SMER - SD)
Druh vystúpenia: Vystúpenie s faktickou poznámkou

30. To, čo funguje na území Bratislavy, je veľmi nezvyčajné z pohľadu organizácie materských škôlok, s tým som sa nestretol na celom Slovensku. To znamená, zvyčajne je to jeden zriaďovateľ, čo je mesto alebo obec, a ten ako zriaďovateľ má zriadené materské škôlky na celom svojom území. To znamená, spadajú pod jedného zriaďovateľa. U vás v Bratislave je z toho veľký hybrid, a preto možno aj pán poslanec Vetrák takto vystúpil s týmto návrhom, pretože máte to delené ešte na obvody a mestské časti a financovanie úplne nejako ináč, čo sa dnes aj riešilo v tomto návrhu zákona v rámci školského zákona. Jednoducho má to byť tak, že kde má trvalý pobyt, na ktorom území obce, tak tá obec má, je zriaďovateľom materských škôlok a tam jednoducho to dieťa, kde je trvalý pobyt, by malo byť umiestnené. Ak z týchto na tom území zriaďovateľa nesplní alebo obec túto povinnosť, tak vtedy má nárok na tento rodičovský príspevok, nie ináč. To znamená, ja poviem konkrétne, my ako mesto Kežmarok sme zriaďovateľom štyroch materských škôlok a žiadne iné v zriaďovateľskej pôsobnosti mesta nie sú. Už sú len súkromné, takže tak to bolo mienené. Vy to máte hybridne tu v Bratislave, ale tak by to malo byť legálne aj normálne. A čo sa týka druhej možno požiadavky, tá celkom sa zdala taká logická, korektná, že ak dostane príspevok, tak jednoducho mal by ho použiť na vzdelávanie a o tom dostať aj to potvrdenie, ktoré by si zdokladoval. To sa mi zdalo celkom také, by som povedal, vhodné a logické, lebo ináč by tento príspevok nemal byť ani použitý.
90. schôdza NR SR - 5.deň - B. popoludní
Dátum: 2023-05-09
Poslanec: Ferenčák, Ján (SMER - SD)
Druh vystúpenia: Vystúpenie s faktickou poznámkou

22. Zákon, ktorý rieši základný problém, a to je, keď ako štát si povieme, do čoho investovať, tak určite je to vzdelanie a vzdelanie detí, pretože je to niečo, čo tým deťom nikto už nezoberie. To znamená, ak získajú vedomosti, ktoré si môžu preniesť do života. To platí aj pre budúcnosť národa a štátu. Ak budeme mať vzdelané deti, tak vieme, že aj my, keď budeme v seniorskom veku, tak budú tu ľudia, ktorí budú ten štát riadiť zodpovedne a tak, aby sme aj my mohli možno spokojne dožiť ten seniorský vek. Nie je štát dobrý postavený na rôznych plagiátoroch a rôznych pokútnych vysokých školách, ktoré vidíme dnes aj v súčasnosti, ako to vyzerá v našom štáte. Toto je zákon, ktorý hovorí, že sa treba vrátiť opäť k deťom, ale nie v škole, ale v predškolskej výchove, a v predškolskej výchove tak, že keď štát nevie garantovať miesto, tak jednoducho rodič dostane príspevok na to, aby mohol tomu dieťaťu zabezpečiť alebo zaplatiť miesto aj v súkromnej škôlke. To, že je nedostatok miest v štátnych materských školách, opäť, koho je to chyba? No tých, ktorí jednoducho nevedeli za ani posledné roky vyčleniť dostatok finančných prostriedkov, aby sa tie škôlky mohli postaviť, pretože za posledné tri roky, ak mi ukážete jednu škôlku, ktorá sa postavila, tak pôjdem osobne ju navštíviť. Príde veľký problém. Dnes je to 20-tisíc detí. Teraz sa schválil zákon, kde bude povinná školská dochádzka od troch rokov. Budúci rok to bude štyridsať, ďalší rok 50-tisíc detí, ktoré nebudú mať miesto. Toto kto dokáže vyriešiť a hodiť to na samosprávu, že stavajte škôlky, tak to bude asi génius a jednoducho to sa nebude dať. Tento zákon rieši ten základ, aby rodičia mali zdroje, aby tým deťom mohli zabezpečiť vzdelanie v súkromných škôlkach.
88. schôdza NR SR - 11.deň - A. dopoludnia
Dátum: 2023-03-30
Poslanec: Ferenčák, Ján (SMER - SD)
Druh vystúpenia: Vystúpenie s faktickou poznámkou

65. Ďakujem pekne. Nebudem na všetko reagovať, pretože tých odborníkov na všetko... som si už za tie roky zvykol. Treba im len dať otázku, ako kolonizovať vesmír, a do... na druhý deň tu máme odpovede a celé ľudstvo je zachránené. Ďakujem veľmi pekne faktickým poznámkam pána poslanca Blcháča, pani poslankyni Laššákovej, ktorá to veľmi pekne zhrnula. Mestá, to nie je len riadenie vecí pre občanov, ale to je aj kultúra a šport, ktorá teraz veľmi trpí, a máte to tu na stole a zachraňujete tiež s týmito rôznymi zákonmi. Konštruktívny prístup pani poslankyne Miernej - má pravdu, súhlasím s ním. Ak štát dáva úlohy samospráve, najprv dovolil vytvoriť neverejný, neverejné zariadenia v rámci školského systému, a potom nám prikáže, dofinancujte to v plnej miere, nech si to zoberie späť. Pán minister, ste tu, ste takisto aj zástanca, myslím, aj z cirkevnej školy, nech štát ich financuje v plnom rozsahu, veľmi radi sa ich zbavíme, jednoducho a si plaťte. Ostatní, čo sa týka, možno príspevku, pán Kremský, zavádzate, vy žijete v tom svojom vesmíre tých veľkých čísel, vidíte to len cez tých 5 %, 7 %, realita života je úplne iná, 15 % inflácia minulý rok, teraz tento rok takisto. Prečo vás dobiehajú tie veci? Jednoducho nie je to dobre nastavené, buď tomu nerozumiete, alebo nechcete rozumieť. Neviem, ako ináč vám to vysvetliť. A, pán Kuriak, prepáčte, vy ste absolútne mimo, ale totálne mimo. Vy, ja poviem to tak, možno, keď niekto sa osprchuje, a na druhý deň je inštalatér, alebo niekto pozerá televízor, reprez... kde hrajú futbalisti, a sa tvári ako tréner reprezentácie Slovenska. Ak tomu nerozumiem, radšej nič nepoviem, aspoň si to nepokazím u druhých. Ďakujem pekne.
78. schôdza NR SR - 16.deň - B. popoludní
Dátum: 2023-01-24
Poslanec: Ferenčák, Ján (SMER - SD)
Druh vystúpenia: Vystúpenie s faktickou poznámkou

91. Vox populi, vox Dei – hlas ľudu, hlas Boží, už v 8. stor. p. n. l. starogrécky autor Hésiodos to vyhlásil. Žiaľ, súčasná vládna koalícia povýšila tento výrok na vox politikus, vox Dei – hlas politika, hlas Boží. Ľudí ste potrebovali len pred voľbami, kde ste im nasľúbili, nasľubovali hory-doly v svojich predvolebných programoch, z ktorých sa stali trhacie kalendáre. Dnes negujete všetko, čo ste v týchto predvolebných programoch mali. A potom, ako zvykom, obrátili ste sa im kompletne chrbtom, a nielen ľuďom, ale aj celej krajine. Ale nie rečami, ale skutkami, pretože rečami ste stále plnili svoje volebné programy, ktoré sa ďalekosiahle odtrhali od reality. A vrchol všetkého je, že ste si, za každú cenu teraz snažíte sa meniť aj zákony tak, aby ste sa udržali pri moci, aby ste si udržali pre seba a pre svojich prívržencov svoje teplé miestečká, dobre platené, pretože si dobre uvedomujete, že ten čas sa kráti a keď prídu voľby, tak tieto miesta jednoducho mať nebudete. Bojíte sa volieb, bojíte sa ľudí, bojíte sa rozhodnutia ľudí. O tom je referendum, pretože referendum je rozhodnutie ľudí, a to je veľký strach terajšej súčasnej koalície. A bojíte sa volieb v regiónoch, pretože ľudia tým, že poznajú týchto politikov, vedia presne, komu dať svoj hlas, a nevolia len strany. A toto si chcete ešte zabetónovať v ústave, pretože sa bojíte, čo keď sa táto moc presunie medzi ľudí do regiónov, ktoré by mali voliť svojich zástupcov, a to je pre vás také niečo, ako čert sa bojí kríža. Ale možno také zamyslenie, čo je zlé alebo čo chýba a prečo táto vládna koalícia chce ostať do septembra vládnuť, pretože mne stále uniká základná myšlienka, čo ide dobré spraviť pre túto krajinu, čo ide dobré spraviť pre ľudí. Prečo všetci máme teda súhlasiť, áno, zostaňte, urobte to ešte? Pretože dodnes to nikto nepovedal. Okrem nejakej svojej zotrvač... (Prerušenie vystúpenia časomerom.)
77. schôdza NR SR - 1.deň - A. dopoludnia
Dátum: 2022-11-15
Poslanec: Ferenčák, Ján (SMER - SD)
Druh vystúpenia: Vystúpenie s faktickou poznámkou

86. Zodpovednosť a sebareflexia by mala byť príznačná pre každého politika. Žiaľ, stretávame sa v súčasnej dobe s tým, že najvrcholnejší predstavitelia štátu sa správajú úplne opačne a tieto dve slová ako keby vymizli ich slovníka a z mysle, pretože mať zodpovednosť za niečo, za čo som zodpovedný, a sebereflexiu, ak zlyhám, mal by som odísť. Tu sa stretávame s veľa zlyhaniami u pána ministra Mikulca a momentálne je to migračná kríza. Treba si jednoznačne povedať, je to jeho zlyhanie, pretože nekoná a nekonanie tiež je veľkým zlyhaním, pretože on má za to zodpovednosť. A keďže tú zodpovednosť nedokáže preniesť, tak by mal vyvodiť sebareflexiu a možno sám odísť a nečakať na to, kým ho parlament odvolá, tak ako pred chvíľou pani exministerka Deniska Saková jasne povedala, a ona to jasne potvrdila, že tu došlo k výraznému zlyhaniu v nekonaní a nečinnosti ministra vnútra s tým, že ohrozuje, ohrozuje bezpečnosť a zdravie občanov Slovenskej republiky, čo by mala byť jeho prvotná zodpovednosť. A túto úlohu nezvládol. A na základe toho, možno by mal sám odísť, predstúpiť pred parlament a povedať, žiaľ, toto nedokážem zvládnuť. V tomto prípade je to úloha parlamentu, aby túto sebareflexiu pánovi ministrovi vrátila. A to už nehovorím o ďalších zlyhaniach, ktoré boli predchádzajúce tejto migračnej kríze. Treba si povedať tu aj napriek tomu, aj keď bude minister odvolaný, musíme konať veľmi rýchlo a chrániť naše hranice, pretože ak naše hranice zostanú takto dlho otvorené, tak môžme len konštatovať, že Slovenská republika nieže bude zdrojom a tokom migračných kríz, ale bude to veľkým ohrozením všetkých občanov Slovenskej republiky. V tomto prípade musí parlament konať.